Document ID: 31994D0723

31994D0723
L 288/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 октомври 1994 година
относно изменение на глава 3 от приложение I към Директива 92/118/ЕИО на Съвета за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО
(текст от значение за ЕИП)
(94/723/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (1), изменена с Решение 94/466/ЕО на Комисията (2), и по-специално член 15, параграф втори от нея,
като има предвид, че в светлината на опита, натрупан при прилагането на предвидените разпоредби, следва да се изменят условията за търговия и внос на кожи от копитни животни, които не са включени в Директиви 64/433/ЕИО и 72/462/ЕИО; като има предвид, че вследствие на това, приложение I, глава 3 на Директива 92/118/ЕИО следва да се редактира;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Глава 3 на приложение I към Директива 92/118/ЕИО се заменя с приложението към настоящото решение.
Член 2
Настоящото решение влиза в сила на 1 декември 1994 г.
Член 3
Адресати на настоящото решение са държавите-членки.
Съставено в Брюксел на 26 октомври 1994 година.

Labels: 0
3
17
6